CONVOCATORIA A COBERTURA DO POSTO DE DIRECTOR/A DA FUNDACIÓN MARCO, MUSEO ARTE CONTEMPORÁNEO DE VIGO
OUTRAS ENTIDADES —  — Fundación MARCO, Museo Arte Contemporáneo de Vigo (Outros documentos, notificacións e informacións públicas, 09/11/2018)

Para coñecemento dos interesados publícase o seguinte, É obxecto de convocatoria a cobertura do posto de director/a do MARCO; o nomeamento realizarase para un período de cinco anos. As Bases, entre outros requisitos, esixen a acreditación dunha experiencia, nos últimos vinte anos, de polo menos tres anos na dirección e xestión de museos ou centros de arte moderna e/ou contemporánea. Na valoración das solicitudes presentadasconsideraranse os seguintes criterios: a) Experiencia. Acreditar experiencia na dirección e xestión de museos ou centros de arte moderna e/ou contemporánea, ou no comisariado de exposicións de arte moderna e/ou contemporánea. Ata 14 puntos. b) Publicacións. Publicacións no ámbito da museoloxía e na difusión da arte moderna e/ou contemporánea. A puntuación máxima será de 9 puntos. c) Experiencia docente. Acreditar experiencia docente universitaria, especialmente en facultades de Belas Artes ou Xeografía e Historia. Ata un máximo de 5 puntos. d) Doutorado. Ter o título de doutor no campo da historia de arte, a estética, a museoloxía, as belas artes, a arquitectura, a restauración ou a comunicación audiovisual. Ata un máximo de 5 puntos. e) Mestrados. Mestrados ou estudos de posgrao no campo da historia da arte, a estética, a museoloxía, as belas artes, a arquitectura, a restauración ou a comunicación audiovisual. Impartir conferencias e cursos en mestrados ou estudos de posgrao. Ata un máximo de 2 puntos. f) Premios e recoñecementos oficiais/institucionais polo seu labor de coñecemento e defensa da arte contemporánea. Ata un máximo de 5 puntos. Cada candidato/a presentará un Proxecto que conterá un “Plan de Actuación” referido ao MARCOpara un período de cinco anos, no que se definirán os fins, as liñas de actuación, programas e obxectivos que se propoña conseguir ou desenvolver, considerando a promoción e posta en valor da arte contemporánea galega, española e internacional e da colección escultórica e pictórica moderna e contemporánea propiedade do Concello de Vigo, todo isto no contexto da concepción integral da rede museística do Concello de Vigo. A puntuación máxima polo Proxecto será de50 puntos. Os candidatos queconsigan un mínimo de65 puntosnas fases anteriores (méritos e proxecto) serán convocados a unha entrevista sobrea experiencia profesional do/a aspirante e sobrea exposición e defensa do seuProxectona que a Comisión formulará as preguntas que considererelacionadas co devandito proxecto, co posto de traballo e coas competencias profesionais que require o posto de Dirección. Terá unha valoración máxima de10 puntos. O escrito de solicitude de participación na selección presentaranse na sede da Fundación r/ Príncipe nº 54, 36202 Vigo ou nas formas previstas no artigo 16.4 da Lei 39/2015, do 1 de outubro, do Procedemento Administrativo Común, no prazo de vinte días naturais contados a partir do seguinte ao de publicación de extracto destas Bases no Boletín Oficial da Provincia de Pontevedra. As persoas interesadas poden obter máis información das Bases aprobadas e o seu texto accedendo á web da Fundación MARCO: http://www.marcovigo.com/content/perfil-do-contratante